“Аўтарадыё спыніла вяшчанне на Беларусі у 12.40 у сераду, 12 студзеня. Асабіста ў мяне здарылася дэжавю – аналагічным чынам з 1 верасня 1996 году спыніла вяшчанне незалежная беларускамоўная радыёстанцыя “Радыё 101,2. Праўда, фармальнай прычынай тады называліся перашкоды, якія нібыта стварае перадатчык на частаце 101,2 кГц для нейкай там урадавай сувязі, хоць тады ўсім было зразумела, што ўлада зачышчала інфармацыйную прастору перад лістападаўскім рэферэндумам 1996 году. Цяпер закрыццё прыватнага радыё адбылося ўжо пасля самай важнай электаральнай кампаніі пяцігоддзя, таму ўсё выглядае менавіта як помста за прадастаўленне магчымасці прагучаць у эфіры інфармацыі пра альтэрнатыўных прэтэндэнтаў на прэзідэнцкую пасаду.